Եվրոպայի Չեմպիոնների գավաթի և ՈՒԵՖԱ-ի Չեմպիոնների լիգայի եզրափակիչների ցանկ

ՈՒԵՖԱ-ի Չեմպիոնների լիգան ամենամյա ֆուտբոլային մրցաշար է, որը հիմնադրվել է 1955 թվականին: Մրցաշարին մասնակցում են ՈՒԵՖԱ-ի (Եվրոպական ֆուտբոլային ասոցիացիաների միություն) անդամ երկրների ֆուտբոլային առաջնությունների հաղթողները, բացառությամբ Լիխտենշտայնի, որը չունի իր սեփական առաջնությունը, ինչպես նաև այն ակումբները, որոնք նախորդ մրցաշրջանի արդյունքներով զբաղեցրել են երկրորդից չորրորդ տեղերը Եվրոպայի ուժեղագույն առաջնություններում:

Մրցաշարի գործող հաղթողը ֆրանսիական «Պարի Սեն-Ժերմեն»-ն է, որը 2025 թվականին եզրափակչում հաղթել է իտալական «Ինտեր»-ին՝ 5:0 հաշվով, նվաճելով իր պատմության առաջին տիտղոսը: Այս հաղթանակը դարձել է Չեմպիոնների լիգայի/Գավաթի եզրափակիչների պատմության մեջ խոշորագույն հաղթանակը։

1955/56 թվականների առաջին խաղարկությունից սկսած մինչև 1990/91 մրցաշրջանը մրցաշարը կոչվում էր Եվրոպայի չեմպիոնների Գավաթ: Սկզբնապես Գավաթին մասնակցում էին միայն ազգային առաջնությունների հաղթողները, ինչպես նաև նախորդ մրցաշարում հաղթած ակումբը: Այս սկզբունքը փոխվել է 1997 թվականին, երբ մրցաշարին սկսեցին մասնակցել եվրոպական ուժեղագույն առաջնություններում երկրորդ տեղ զբաղեցրած թիմերը, իսկ մրցաշարի հաղթողը դադարեց ավտոմատ կերպով մասնակցելու իրավունք ստանալ հաջորդ մրցաշարին: Մասնակցության կանոնները կրկին փոխվել են 2005 թվականին, երբ ներկայիս չեմպիոնը՝ «Լիվերպուլը» ստացել է մրցաշարին մասնակցելու թույլտվություն: Եվրոպայի չեմպիոնների գավաթի առաջին եզրափակիչը տեղի է ունեցել 1956 թվականին Ֆրանսիայում՝ «Պարկ դը Պրենս» մարզադաշտում: «Ռեալ Մադրիդ»-ը հաղթեց «Ռեյմս»-ին 4:3 հաշվով:

1991/92 մրցաշրջանում մրցաշարը ստացել է Amstel Չեմպիոնների լիգայի անվանումը և փոխել է ձևաչափը՝ հեռանալով օլիմպիական համակարգից՝ խմբային մրցաշարի տեսքով: Սա Չեմպիոնների լիգայի առաջին խաղարկությունն էր. այդ ժամանակ ստեղծվել են մրցաշարի օրհներգը և խորհրդանիշը, որոնք օգտագործվում են մինչ օրս: 1992/93 մրցաշրջանից սկսած մրցաշարը կոչվում է «ՈՒԵՖԱ-ի Չեմպիոնների լիգա» ():

Չեմպիոնների լիգան հինգ անգամ կամ երեք անգամ անընդմեջ հաղթած ակումբը ստանում է գավաթ, որը հանձնվում է հաղթողներին, այսպես ասած «հավերժական պահեստավորում»: Ներկայումս միայն վեց թիմեր են ստացել այս արտոնությունը՝ «Ռեալ Մադրիդ»-ը, «Այաքս»-ը, «Բավարիա»-ն, «Միլան»-ը, «Լիվերպուլ»-ը, «Բարսելոնա»-ն:

«Ռեալ Մադրիդ»-ը մրցաշարում հաղթանակների քանակով դարձել է ռեկորդակիր՝ այն նվաճելով 15 անգամ: Նաև ակումբին պատկանում է հաղթանակների ամենաերկար շարքը եզրափակիչում. նա հաղթել է առաջին հինգ մրցաշարերում (1956-1960 թվականներին): «Ռեալ»-ը նաև առաջին ակումբն է, որին հաջողվել է հաղթել Չեմպիոնների լիգան երեք անգամ անընդմեջ մրցաշարի նոր ձևաչափով (2016, 2017 և 2018 թվականներին)։ «Յուվենտուս»-ը մյուս թիմերից ավելի հաճախ է պարտվել եզրափակիչ խաղերում (7 անգամ), «Բավարիա»-ն և «Բենֆիկա»-ն պարտվել են 5-ական անգամ: Իսպանիան մրցաշարում հաղթանակների քանակով ռեկորդակիր է՝ 20 անգամ, երկրորդ տեղում է Անգլիան է՝ 13 հաղթանակով: Բացի այդ, Անգլիային է պատկանում նաև մեկ այլ հետաքրքիր ձեռքբերում. մրցաշարում հաղթել են 6 տարբեր թիմեր այս երկրից, այսինքն՝ ավելի շատ, քան ցանկացած այլ երկրից:

8 անգամ եզրափակիչում հանդիպել են նույն երկրի ակումբները. երկու անգամ «Ռեալ»-ը հանդիպել է «Ատլետիկո»-ին (2014 և 2016 թվականներ) և մեկ անգամ «Վալենսիա»-ին (2000), «Միլան»-ը հանդիպել է «Յուվենտուս»-ին (2003), «Մանչեսթեր Յունայթեդ»-ը խաղացել է «Չելսի»-ի դեմ (2008), «Լիվերպուլ»-ը խաղացել է «Տոտտենհեմ»-ի դեմ (2019), «Բավարիա»-ն՝ Դորտմունդի «Բորուսիա»-ի դեմ (2013) և «Չելսի»-ն՝ «Մանչեսթեր Սիթի»-ի դեմ (2021 թվական)։

## Եզրափակիչներ
; **Լեգենդ**

## Հաղթանակների քանակ
### Ըստ ակումբների

### Ըստ երկրների

## Ծանոթագրություններ



## Նշումներ

## Արտաքին հղումներ
* Պաշտոնական կայք
* Պաշտոնական կայք

Կատեգորիա:ՈՒԵՖԱ Չեմպիոնների Լիգա